<!-- image -->

## Kim de l'Horizon

Heede, Dag

Publication date: 2025

Document version: Indsendt manuskript

Document license: CC BY-SA

Citation for pulished version (APA): Heede, D. (2025, maj 1). Kim de l'Horizon. lex.dk. https://lex.dk/Kim\_de\_l'Horizon

Go to publication entry in University of Southern Denmark's Research Portal

## Terms of use

This work is brought to you by the University of Southern Denmark. Unless otherwise specified it has been shared according to the terms for self-archiving. If no other license is stated, these terms apply:

- You may download this work for personal use only.
- You may not further distribute the material or use it for any profit-making activity or commercial gain
- You may freely distribute the URL identifying this open access version

If you believe that this document breaches copyright please contact us providing details and we will investigate your claim. Please direct all enquiries to puresupport@bib.sdu.dk

Kim de l'Horizon f. Dominik Holzer f. 9.5.1992 i Ostermundigen, Schweiz

Kim de l'Horizon er en non-binær (HENVISNING) schweizisk forfatter og dramatiker, der i 2022 vakte stor opsigt med sin debutroman, Blutbuch . Han har studeret germanistik, film og teatervidenskab samt gået på forfatterskole. Debutromanen modtog samme år Deutscher Buchpreis og Schweizer Buchpreis og er oversat til italiensk, hollandsk, slovakisk, katalansk, dansk, fransk, tjekkisk, kroatisk, norsk, engelsk, spansk. Kim de l'Horizon er et pseudonym og et anagram dannet ud fra forfatterens fødenavn. Forfatteren betragter Kim de l'Horizon som en fiktiv person. Den mødrene arv Blutbuch (dansk Blodbog ) beskriver en ung forfatters rejse tilbage i sin slægtshistorie, hvor de (ligesom l'Horizon er fortælleren non-binær) har fokus på formødrenes hemmelige og ufortalte historie. Samtidig oplever de, at den elskede og frygtede mormor bliver stadigt mere senil. Fortælleren studerer også deres egen barndom som utilpasset dreng i den konservative, sexistiske og homofobe provins med en frisørmor, som måtte opgive sin akademiske karriere på grund af en alt for tidlig graviditet. Senere flytter de til Zürich og lever som promiskuøs bøsse, men heller ikke den identitet og livsstil passer. Nu lever de som nonbinær person med et hyperaktivt seksualliv, der mest består af kortvarige, intense forhold. Moderen er nu skilt og er ved at danne en regnbuefamilie med sin kæreste og et kommende barn. Blodbog og blodbøg Sideløbende med den genealogiske forskning studerer hovedpersonen den historiske baggrund for den blodbøg, det forsømte barn betroede sig til, når moderen som hyppigt var fraværende. Hvordan landede det fine træ i den arbejdsløse morfars nyttehave? Historien fortæller både om nationalisme, nazisme og klasserejser og illustrerer, hvorfor og hvordan den universitetsuddannede fortæller kulturelt og sprogligt fjernede sig fra moderen og bedstemoderen. En heksegryde

Teksten veksler mellem højtysk, schweizertysk (den særlige Bern-dialekt) og engelsk, og sproget er et gennemgående tema. Det højtyske normalsprog opleves som et 'forræderi' mod dagligsproget og slægtens virkelighed. Forhistorien afslører frygtelige overgreb som incest, men også stærke, glemte formødre, som fortælleren identificerer sig med. Teksten er en bestræbelse for at finde og skabe ord for det tabuerede og beskrives som en 'heksegryde'. Et magisk møde med en tilfældig elsker, der er shaman, udvirker en forløsning for fortælleren. Romanens univers er præget af queerteori (HENVISNING): Michel Foucault, Pierre Bourdieu og Judith Butler. Dens budskab er klart feministisk, og dens koblinger af nationalitet, køn, seksualitet og klasse giver den et intersektionelt (HENVISNING) udtryk. Teoretiske forklaringer veksler mellem personlige refleksioner og næsten pornografiske beskrivelser af sex mellem mænd. Debat og kontrovers Ved modtagelsen af Deutscher Literaturpreis barberede L'Horizon sit hår af i solidaritet med den iranske kvinde, Mahsa Amini (HENVISNING), der blev anholdt og senere dræbt af politiet for at vise hår under sin hijab. Denne happening bidrag til at skabe debat om den i forvejen særdeles kontroversielle forfatter. Tematisk slægtskab Interessen for slægtshistorien og forfatterens fokus på køn, seksualitet og klasseforhold kobler L'Horizon til den franske forfatter Éduard Louis (HENVISNING), men sprogligt og kønsligt er L'Horizon mere radikal, provokerende, og eksperimenterende.